|  |  |  |  |
| --- | --- | --- | --- |
| Molėtų rajono savivaldybės tarybai | 2018-03-19 | Nr. | B88-14 |
|  | Į |       | Nr. |       |
| **TEIKIMAS DĖL TAIKOS GATVĖS, esančios MOLĖTŲ MIESTO TERITORIJOJE, panaikinimo** |

 Vadovaudamasis [Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto](http://litlex.moletai.lt/LL.DLL?Tekstas=1?Id=20601&Zd=&BF=1) Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, 6, 17 punktais, teikiu Molėtų rajono savivaldybės tarybai sprendimo projektą „Dėl Taikos gatvės, esančios Molėtų miesto teritorijoje, panaikinimo“.

 Molėtų miesto teritorijoje, esančiam Sporto gatvės statiniui bus atliekami kadastriniai matavimai, taip pat formuojamas žemės sklypas šio statinio eksploatacijai. Todėl būtų tikslinga panaikinti Taikos gatvę esančią prie Sporto gatvės ir atsižvelgiant į tai, kad šioje gatvėje neliko adresų objektų. Molėtų rajono savivaldybės tarybai patvirtinus sprendimą „Dėl Taikos gatvės, esančios Molėtų miesto teritorijoje, panaikinimo“ bus galima vykdyti numatytus Sporto gatvės statinio kadastrinius matavimo darbus.

 PRIDEDAMA:

 1. Sprendimo projektas, 1 lapas.

 2. Aiškinamasis raštas, 1 lapas.

 3. Priedas, 2 lapai.

|  |  |
| --- | --- |
| Administracijos direktorius | Saulius Jauneika |

Lina Spranginienė 8 383 54788, 8 383 51442, el.p.lina.spranginiene@moletai.lt

AIŠKINAMASIS RAŠTAS

Dėl Taikos gatvės, esančios Molėtų miesto teritorijoje, panaikinimo

**1. Parengto tarybos sprendimo projekto tikslai ir uždaviniai**

 Molėtų miesto teritorijoje, esančiam Sporto gatvės statiniui bus atliekami kadastriniai matavimai, taip pat formuojamas žemės sklypas šio statinio eksploatacijai. Todėl būtų tikslinga panaikinti Taikos gatvę, esančią prie Sporto gatvės ir atsižvelgiant į tai, kad šioje gatvėje neliko adresų objektų. Molėtų rajono savivaldybės tarybai patvirtinus sprendimą „Dėl Taikos gatvės, esančios Molėtų miesto teritorijoje, panaikinimo“ bus galima vykdyti numatytus Sporto gatvės statinio kadastrinius matavimo darbus.

 **2. Šiuo metu esantis teisinis reglamentavimas**

 Lietuvos Respublikos vietos savivaldos įstatymas, Lietuvos Respublikos teritorijos administracinių vienetų ir jų ribų įstatymas, Lietuvos Respublikos vidaus reikalų ministro 2011 m. sausio 25 d. įsakymas Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiama pasekmė – galimybė vykdyti numatytus Sporto gatvės statinio darbus.

**4. Priemonės sprendimui įgyvendinti**

Panaikinti Taikos gatvę, esančią Molėtų miesto teritorijoje.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Nėra.

**6. Vykdytojai, įvykdymo terminai**

Vykdytojai – Molėtų rajono savivaldybės administracijos Architektūros ir teritorijų planavimo skyrius, Molėtų rajono savivaldybės administracijos Turto skyrius.

Parengė

Architektūros ir teritorijų

planavimo skyriaus specialistė

Lina Spranginienė